pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Thailand to put forward Free Trade Area of the Asia-Pacific (FTAAP) at APEC Economic Leaders’ Meeting
วันศุกร์ที่ 18 พฤศจิกายน 2565
Thailand to put forward Free Trade Area of the Asia-Pacific (FTAAP) at APEC Economic Leaders’ Meeting
Thailand to put forward Free Trade Area of the Asia-Pacific (FTAAP) at APEC Economic Leaders’ Meeting
November 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that during the APEC Economic Leaders’ Meeting on November 17-19, 2022, a refreshed conversation on Free Trade Area of the Asia-Pacific (FTAAP) will be initiated to move forward regional economic integration and support the multilateral trading system. APEC Ministerial Meeting Joint Ministerial Statement has been drafted by the Thai Government to cover 47 issues of discussions under 3 overarching agendas, namely, 1) opening to all opportunities; 2) connecting in all dimensions; and 3) balancing in all aspects related to FTAAP.
Thailand also proposed the FTAAP 4-year workplan (2023-2026) which incorporates the issues of shared interest among APEC member economies, i.e., traditional trade, emerging trade, and economic recovery. FTAAP is aimed to promote trade and investment in the Asia-Pacific, minimize trade and investment obstacles, enhance competitiveness of APEC member economies, and narrow the gap between APEC member economies in different stages of development.
The Government strives to push forward FTAAP in hope to make APEC the world’s largest Free Trade Area, and a key mechanism in eradicating international trade obstacles, and promoting supply chain connectivity among member economies. FTAAP is believed to help promote Thailand’s economic growth in various dimensions and enhance the country’s long-term competitiveness. The Government strongly hopes that FTAAP will be an opportunity for the private sector to expand their business and explore new business opportunities.
รัฐบาลไทย-ข่าวทำเนียบรัฐบาล-กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2565
วันศุกร์ที่ 18 พฤศจิกายน 2565
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2565
...
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2565 เวลา 15.00 น. รายละเอียด ดังนี้
1. มีโครงข่ายคมนาคมที่ได้รับผลกระทบ คือ ถนนทางหลวงชนบท รวม 5 สายทาง 5 แห่ง ผ่านได้ 2 แห่ง ไม่สามารถผ่านได้ 3 แห่ง
2. จังหวัดที่ได้รับผลกระทบมีจํานวน 5 จังหวัด โดยจังหวัดที่มีสายทางที่ไม่สามารถสัญจรผ่านได้ จํานวน 3 จังหวัด จังหวัดละ 1 สายทาง ได้แก่ จ.ชัยนาท (ชน.3018) จ.เชียงใหม่ (ชม.3003) และ จ.ร้อยเอ็ด (รอ.033)
3. ถนนทางหลวง สถานการณ์ปกติ
4. บริษัท ขนส่ง จํากัด และการรถไฟแห่งประเทศไทย เดินรถได้ตามปกติ
5. ท่าอากาศยาน ไม่มีการรายงานการได้รับผลกระทบ
6. ท่าเรือในแม่น้ําเจ้าพระยาได้รับผลกระทบจากระดับน้ําที่สูงขึ้น ส่งผลกระทบต่อการให้บริการเดินเรือโดยสารของเรือด่วนเจ้าพระยา และเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ํา
7. กรมทางหลวงชนบท ติดตั้งป้ายเตือน/อํานวยความสะดวกและปลอดภัยแก่ประชาชนในเส้นทางที่ได้รับผลกระทบ
8. กรมเจ้าท่า เฝ้าระวังระดับน้ํา/ปริมาณน้ําไหลผ่านของแหล่งน้ําธรรมชาติ อ่างเก็บน้ํา และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
กระทรวงคมนาคม ยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ รวมทั้งจัดบุคลากร เครื่องมือ เครื่องจักร วัสดุ อุปกรณ์ ติดตั้งป้ายเตือน อุปกรณ์อํานวยความปลอดภัย เพื่ออํานวยความสะดวกการเดินทางและให้ความช่วยเหลือประชาชนได้รับผลกระทบ ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-ปลัด สธ. แจงติดเชื้อ “โควิด” ซ้ำได้ แต่ภูมิคุ้มกันจะช่วยลดความรุนแรงและเสียชีวิต แนะกลุ่มเสี่ยงรีบรับวัคซีนเข็มกระตุ้น
วันศุกร์ที่ 18 พฤศจิกายน 2565
ปลัด สธ. แจงติดเชื้อ “โควิด” ซ้ําได้ แต่ภูมิคุ้มกันจะช่วยลดความรุนแรงและเสียชีวิต แนะกลุ่มเสี่ยงรีบรับวัคซีนเข็มกระตุ้น
ปลัดกระทรวงสาธารณสุข แจงติดเชื้อโควิด 19 แล้วสามารถติดซ้ําได้ แต่ภูมิคุ้มกันทั้งจากการติดเชื้อและจากวัคซีน จะช่วยลดความรุนแรงและการเสียชีวิตได้
ปลัดกระทรวงสาธารณสุข แจงติดเชื้อโควิด19 แล้วสามารถติดซ้ําได้ แต่ภูมิคุ้มกันทั้งจากการติดเชื้อและจากวัคซีนจะช่วยลดความรุนแรงและการเสียชีวิตได้ เผยไทยฉีดวัคซีนครอบคลุมจํานวนมาก แนวโน้มร้อยละของผู้ป่วยที่มีอาการหนักลดลงชัดเจน ส่วนผู้เสียชีวิตทั้งหมดพบว่าไม่ได้รับวัคซีน หรือรับไม่ครบ หรือรับเข็มกระตุ้นนานเกิน3 เดือนห่วงการติดเชื้ออาจเพิ่มขึ้นช่วงปลายปี แนะรีบมารับวัคซีนเพิ่มโดยเร็วเพื่อช่วยลดความเสี่ยง
วันนี้ (18 พฤศจิกายน 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงข้อมูลที่มีการเผยแพร่ทางโซเชียลมีเดียเรื่องการติดเชื้อโควิด 19 ซ้ํา เสี่ยงเสียชีวิตเพิ่มขึ้น 2 เท่า และป่วยหนักมากกว่าเดิม 3 เท่า ว่า ต้องทําความเข้าใจก่อนว่าผู้ที่ติดเชื้อโควิด 19 แล้วสามารถติดเชื้อซ้ําได้ เนื่องจากภูมิคุ้มกันตามธรรมชาติที่เกิดจากการติดเชื้อ หรือภูมิคุ้มกันที่ได้รับจากวัคซีนป้องกันโควิด 19 สามารถลดลงได้เมื่อระยะเวลาผ่านไป ดังนั้น การป้องกันการติดเชื้อที่ดี คือ การยังคงปฏิบัติตนตามมาตรการป้องกันส่วนบุคคล โดยเฉพาะการสวมหน้ากาก เมื่ออยู่ในพื้นที่สาธารณะ หรือมีผู้คนรวมตัวกันจํานวนมาก ล้างมือบ่อยๆ อย่างไรก็ตาม แม้จะมีโอกาสติดเชื้อซ้ําแต่เมื่อร่างกายเคยมีภูมิคุ้มกันแล้วก็จะช่วยลดความรุนแรงของโรคลง เห็นได้จากการที่ประเทศไทยมีการฉีดวัคซีนป้องกันโควิด 19 ไปแล้วกว่า 143 ล้านโดส และตั้งแต่การฉีดวัคซีนมีความครอบคลุมมากขึ้นสถานการณ์ความรุนแรงของโรคโควิด 19 ก็ลดลงอย่างต่อเนื่อง จนสามารถปรับลดจากโรคติดต่ออันตรายมาเป็นโรคติดต่อที่ต้องเฝ้าระวังได้
“จากข้อมูลสถานการณ์พบว่าผู้ป่วยเข้าโรงพยาบาล ร้อยละของผู้ป่วยที่มีอาการหนัก มีแนวโน้มลดลงอย่างต่อเนื่อง โดยวันที่12 พฤศจิกายนที่ผ่านมา มีผู้ป่วยอาการหนัก 329 ราย อัตราครองเตียงระดับ 2-3 อยู่ที่ร้อยละ4.6 ถือว่าลดลงอย่างต่อเนื่องตั้งแต่ปรับเข้าสู่โรคติดต่อที่ต้องเฝ้าระวัง ซึ่งขณะนั้นมีผู้ป่วยอาการหนัก 466 รายขณะที่ผู้เสียชีวิตจากโรคโควิด 19 ในสัปดาห์ที่ 45 (วันที่ 6-12 พฤศจิกายน 2565) มี 42 ราย เป็นกลุ่ม 608 ทั้งหมด และปัจจัยสําคัญคือ ไม่ได้รับวัคซีน ได้รับวัคซีนไม่ครบเข็มกระตุ้น รวมถึงรับเข็มกระตุ้นเกิน 3 เดือน” นพ.โอภาสกล่าว
นพ.โอภาสกล่าวต่อว่า วัคซีนเข็มกระตุ้นจึงเป็นปัจจัยสําคัญที่ช่วยลดอาการรุนแรงและการเสียชีวิตจากโรคโควิด19 ได้ ยิ่งช่วงนี้เข้าสู่ฤดูหนาว ประกอบกับประชาชนเริ่มผ่อนคลายการสวมหน้ากาก มีกิจกรรมรวมตัวจํานวนมากเนื่องจากเข้าใกล้เทศกาลช่วงปลายปี ทําให้ผู้คนมีโอกาสติดเชื้อเพิ่มมากขึ้น ซึ่งบางคนอาจจะติดเชื้อซ้ําได้ ดังนั้น ผู้ที่ยังไม่เคยได้รับวัคซีนเลยขอให้รีบมารับวัคซีนโดยเฉพาะอย่างยิ่งผู้สูงอายุหรือกลุ่มเสี่ยงโรคเรื้อรัง หรือหากรับวัคซีนเข็มล่าสุดนานเกิน3 เดือนขึ้นไป ก็ขอให้มารับเข็มกระตุ้นได้ที่สถานพยาบาลใกล้บ้าน โดยไม่มีค่าใช้จ่าย ซึ่งจะช่วยเพิ่มภูมิคุ้มกันให้สูงขึ้น และปลอดภัยจากโรคโควิด 19 มากขึ้น
******************************18 พฤศจิกายน 2565
รัฐบาลไทย-ข่าวทำเนียบรัฐบาล-​โฆษกรัฐบาลเผย ไทยเตรียมผลักดัน FTAAP ในการประชุมเอเปค เพื่อเป็นเขตการค้าเสรีที่ใหญ่ที่สุดในโลก
วันศุกร์ที่ 18 พฤศจิกายน 2565
​โฆษกรัฐบาลเผย ไทยเตรียมผลักดัน FTAAP ในการประชุมเอเปค เพื่อเป็นเขตการค้าเสรีที่ใหญ่ที่สุดในโลก
​โฆษกรัฐบาลเผย ไทยเตรียมผลักดัน FTAAP ในการประชุมเอเปค เพื่อเป็นเขตการค้าเสรีที่ใหญ่ที่สุดในโลก
วันนี้ (18 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในการประชุมเอเปควันที่ 17-19 พฤศจิกายน 2565 นี้ จะมีการประชุมประเด็น เขตการค้าเสรีเอเชีย-แปซิฟิก หรือ Free Trade Area of the Asia-Pacific (FTAAP) ซึ่งรัฐบาลได้ประชุมและร่างถ้อยแถลงร่วมรัฐมนตรีเอเปค ครอบคลุมประเด็นสําคัญ 47 หัวข้อ ซึ่งแบ่งเป็น 3 ประเด็นหลัก คือ 1.การเปิดกว้างต่อทุกโอกาส 2.การเชื่อมโยงในทุกมิติ 3.ความสมดุลในทุกด้านในประเด็นที่เกี่ยวข้องกับ FTAAP
นอกจากนี้ ไทยจะเสนอแผนงานขับเคลื่อน FTAAP ได้รวบรวมประเด็นที่สมาชิกเอเปคสนใจร่วมกัน ทั้งการค้าดั้งเดิม การค้าใหม่และการฟื้นฟูเศรษฐกิจ โดยตั้งเป้าหมายของ FTAAP เพื่อขยายการค้าการลงทุนภายในเอเชีย-แปซิฟิก รวมทั้งลดอุปสรรคการค้าการลงทุนที่ไม่จําเป็น และเพิ่มศักยภาพการแข่งขันของสมาชิกเอเปค และลดช่องว่างการพัฒนาทางเศรษฐกิจการค้าระหว่างกัน ทั้งนี้ ปัจจุบันกําลังทําแผนงาน FTAAP ระยะ 4 ปี (2566-2569) ที่มุ่งสู่การจัดทํา FTAAP เพื่อตอบสนองสถานการณ์เศรษฐกิจโลก ด้านการค้า การลงทุน นวัตกรรม การเข้าสู่ยุคดิจิทัล
“รัฐบาลได้พยายามชูประเด็น เพื่อหารือการขับเคลื่อน FTAAP ซึ่งหวังให้เป็นเขตการค้าเสรีใหญ่ที่สุดในโลก ซึ่งเป็นกลไกสําคัญที่จะขจัดอุปสรรคทางการค้าระหว่างประเทศ และหนุนการเชื่อมโยงของห่วงโซ่อุปทานในกลุ่มสมาชิก เพื่อนําไปสู่การเจรจาการลดภาษีระหว่างกลุ่มเอเปคเป็นรายสินค้าได้มากขึ้น ในโอกาสนี้ เชื่อมั่นว่า จะช่วยสนับสนุนเศรษฐกิจไทยให้เติบโตหลายมิติ เพื่อเพิ่มความสามารถในการแข่งขันของไทยในระยะยาว รัฐบาลหวังเป็นอย่างยิ่งการผลักดัน FTAAP จะเป็นโอกาสที่ภาคธุรกิจสามารถขยายตัว โดยที่อุปสรรคทางการค้าลดลง และเพิ่มโอกาสทางธุรกิจมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-“กรุงไทย” ร่วมเปิดตัวบริการชำระเงิน “ไทย-เวียดนาม” ผ่าน Cross-Border QR Payment
วันศุกร์ที่ 18 พฤศจิกายน 2565
“กรุงไทย” ร่วมเปิดตัวบริการชําระเงิน “ไทย-เวียดนาม” ผ่าน Cross-Border QR Payment
ประธานาธิบดีแห่งสาธารณรัฐสังคมนิยมเวียดนาม รมว.คลัง ร่วมงาน The Official Launching Ceremony of Vietnam - Thailand Cross-Border Payment Linkage ในงานสัมมนา “Thailand-Vietnam Business Forum”  ซึ่งจัดขึ้นในโอกาสครบรอบ 46 ปีความสัมพันธ์ไทย- เวียดนาม
นาย Nguyen Xuan Phuc ประธานาธิบดีแห่งสาธารณรัฐสังคมนิยมเวียดนาม นายอาคม เติมพิทยาไพสิฐ รัฐมนตรีว่าการกระทรวงการคลัง นายรณดล นุ่มนนท์ รองผู้ว่าการธนาคารแห่งประเทศไทย นายธวัชชัย ชีวานนท์ รองกรรมการผู้จัดการใหญ่ ธนาคารกรุงไทย พร้อมด้วยผู้บริหารธนาคารพาณิชย์จากประเทศไทยและเวียดนาม 10 ธนาคาร ร่วมงาน The Official Launching Ceremony of Vietnam - Thailand Cross-Border Payment Linkage ในงานสัมมนา “Thailand-Vietnam Business Forum” ซึ่งจัดขึ้นในโอกาสครบรอบ 46 ปีความสัมพันธ์ไทย- เวียดนาม ณ โรงแรมแกรนด์ไฮแอท เอราวัณ เพื่อฉลองความสําเร็จของความร่วมมือในการพัฒนาโครงสร้างพื้นฐานการชําระเงินระหว่างประเทศไทยและเวียดนาม ผ่าน Cross-Border QR Payment ช่วยเพิ่มประสิทธิภาพการชําระเงิน ลดต้นทุนทางการเงินและอํานวยความสะดวกในการทําธุรกรรมระหว่างกัน ทั้งด้านการท่องเที่ยว การค้า และการลงทุน
ธนาคารกรุงไทย มุ่งมั่นพัฒนาระบบการชําระเงินทุกช่องทาง โดยเฉพาะการชําระเงินดิจิทัล ผ่าน Krungthai NEXT ด้วยบริการครอบคลุมทุกการใช้จ่าย รวมถึงบริการชําระเงินระหว่างประเทศผ่าน Cross-Border QR Payment เพื่อตอบโจทย์ความต้องการของลูกค้าทุกกลุ่มอย่างต่อเนื่อง พร้อมขับเคลื่อนเศรษฐกิจไทยให้เติบโตอย่างยั่งยืน ตามวิสัยทัศน์ “กรุงไทย เคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-“กรุงไทย” เปิดขายหุ้นกู้อนุพันธ์แฝงรุ่นใหม่ “กรุงไทย Step-up Callable Note” ดอกเบี้ยสูงสุด 4.4% การันตีคุ้มครองเงินต้น 100% ดีเดย์ 23 - 25 พ.ย.นี้
วันศุกร์ที่ 18 พฤศจิกายน 2565
“กรุงไทย” เปิดขายหุ้นกู้อนุพันธ์แฝงรุ่นใหม่ “กรุงไทย Step-up Callable Note” ดอกเบี้ยสูงสุด 4.4% การันตีคุ้มครองเงินต้น 100% ดีเดย์ 23 - 25 พ.ย.นี้
ธ.กรุงไทยเดินหน้าตอบโจทย์ผู้ลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Note” อายุ 5 ปี ประเภทไม่ด้อยสิทธิ์ ชูจุดเด่นคุ้มครองเงินต้น 100% รับดอกเบี้ยแบบขั้นบันไดทุก 3 เดือน เริ่มต้นปีแรก 1.60% ต่อปี สูงสุด 4.4% ต่อปี
“ธนาคารกรุงไทย” เดินหน้าตอบโจทย์ผู้ลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Note” อายุ 5 ปี ประเภทไม่ด้อยสิทธิ์ ชูจุดเด่นคุ้มครองเงินต้น 100% รับดอกเบี้ยแบบขั้นบันไดทุก 3 เดือน เริ่มต้นปีแรก 1.60% ต่อปี สูงสุด 4.4% ต่อปี โดยมีเงื่อนไขธนาคารสามารถไถ่ถอนก่อนกําหนดได้หลังปีที่ 1 เป็นต้นไป เพิ่มโอกาสสร้างผลตอบแทนยั่งยืน เสนอขายผู้ลงทุนสถาบันและผู้ลงทุนรายใหญ่ ลงทุนขั้นต่ํา 5 ล้านบาท เปิดจอง 23 – 25 พฤศจิกายน 2565
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในฐานะธนาคารพาณิชย์ชั้นนําของประเทศ ธนาคารกรุงไทยมุ่งมั่นพัฒนาผลิตภัณฑ์การเงินและนวัตกรรมการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ท่ามกลางภาวะตลาดโลกที่มีความผันผวนสูง โดยธนาคารเป็นผู้นําในการออกหุ้นกู้อนุพันธ์ปี 2565 จํานวนกว่า 18,000 ล้านบาท ด้วยจุดเด่นในการคุ้มครองเงินต้น 100% ซึ่งได้รับการตอบรับที่ดีจาก ผู้ลงทุนอย่างต่อเนื่อง โดยรุ่นล่าสุดคือ หุ้นกู้อนุพันธ์แฝง “Krungthai Fixed Range Inverse Floater”
จากความสําเร็จและผลตอบรับที่ดี ธนาคารได้ออกและเสนอขายหุ้นกู้อนุพันธ์แฝงรุ่นใหม่ หุ้นกู้อนุพันธ์กรุงไทย Step-up Callable Note อายุ 5 ปี ประเภทไม่ด้อยสิทธิ์ ซึ่งยังคงชูจุดแข็งคุ้มครองเงินต้น 100% โดยธนาคารกรุงไทย ที่มีอันดับเครดิตระดับ AAA จ่ายดอกเบี้ยคงที่แบบขั้นบันไดทุก 3 เดือน ตลอดระยะเวลาการถือครอง ดอกเบี้ย(ต่อปี) 1.60%, 2.30%, 3.00%, 3.70%, และ 4.40% ตามลําดับปีที่ 1 - ปีที่ 5โดยมีเงื่อนไขธนาคารสามารถไถ่ถอนก่อนกําหนดได้หลังปีที่ 1 เป็นต้นไป และทุกงวดการจ่ายดอกเบี้ยตลอดครบอายุสัญญา ผลตอบแทนที่ได้รับจาก “หุ้นกู้อนุพันธ์กรุงไทย Step-up Callable Note” มีโอกาสสูงกว่าทางเลือกการลงทุนอื่นประเภทไม่ด้อยสิทธิ์ที่มีอันดับเครดิตใกล้เคียงกัน โดยธนาคารเตรียมเสนอขายแก่ผู้ลงทุนรายใหญ่ และผู้ลงทุนสถาบัน วงเงินลงทุนขั้นต่ํา 5 ล้านบาท ระหว่างวันที่ 23 – 25 พฤศจิกายน 2565 ผ่านธนาคารกรุงไทยทุกสาขา
สําหรับนักลงทุนที่สนใจ สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร. 02-208 4817 02-208-4673 02-208 4691
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแพทย์” ประจำปีพุทธศักราช 2565
วันอาทิตย์ที่ 27 พฤศจิกายน 2565
คํากล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแพทย์” ประจําปีพุทธศักราช 2565
คํากล่าว
พลเอก ประยุทธ์ จันทร์โอชา  นายกรัฐมนตรี
เนื่องในโอกาส “วันแพทย์” ประจําปีพุทธศักราช 2565
สวัสดีพี่น้องแพทย์ บุคลากรทางการแพทย์ และพี่น้องประชาชนที่รักทุกคน เนื่องในโอกาสวันแพทย์ วันที่ 27 พฤศจิกายน 2565 ผมขอส่งความระลึกถึงและความปรารถนาดี มายังแพทย์ และบุคลากรทางการแพทย์ทั่วประเทศทุกคน
ในห้วงสถานการณ์โควิด – 19 ที่ผ่านมา แพทย์ และบุคลากรทางการแพทย์เป็นผู้ที่มีส่วนสําคัญในการรับมือกับโรคโควิด – 19 ด้วยความเสียสละและทุ่มเท ผมต้องขอชื่นชมหัวใจที่เข้มแข็งของแพทย์ และบุคลากรทางการแพทย์ทุกคน ที่ได้อุทิศตนปฏิบัติภารกิจในการรักษา ดูแล รวมทั้งให้ความรู้เกี่ยวกับการป้องกันโรคมาอย่างต่อเนื่อง เพื่อทําให้พี่น้องประชาชนมีความปลอดโรคปลอดภัย และร่วมกันก้าวข้ามผ่านวิกฤตการณ์ครั้งนี้ จนประเทศไทยได้รับคําชื่นชมจากนานาประเทศทั่วโลก แต่อย่างไรก็ตาม แม้ว่ารัฐบาลจะประกาศผ่อนคลายมาตรการโควิด – 19 และได้ประกาศให้โรคโควิด – 19 เป็นโรคประจําถิ่นแล้ว แต่ผมเชื่อว่าด้วยจรรยาบรรณและจิตวิญญาณของแพทย์ และบุคลากรทางการแพทย์จะยังคงเดินหน้าขับเคลื่อนงานสาธารณสุขไทยร่วมกับรัฐบาลอย่างไม่ย้อท้อ เพื่อให้พี่น้องประชาชนปลอดภัยจากโรคภัยไข้เจ็บทั้งปวงที่อาจเกิดขึ้นในอนาคตต่อไป
ในโอกาสนี้ ผมในนามของรัฐบาลและพี่น้องประชาชนคนไทย ขอแสดงความชื่นชมแพทย์และบุคลากรทางการแพทย์ ที่ทําคุณประโยชน์ให้แก่ประชาชนและประเทศชาติ พร้อมทั้งขออาราธนาคุณพระศรีรัตนตรัยและสิ่งศักดิ์สิทธิ์ที่ท่านทั้งหลายเคารพนับถือ ได้โปรดดลบันดาลให้พี่น้องแพทย์และบุคลากรทางการแพทย์ทุกคน พร้อมทั้งครอบครัว ประสบแต่ความสุข ความเจริญ มีสุขภาพพลานามัยที่แข็งแรง สมบูรณ์ เพื่อร่วมกันเป็นกําลังสําคัญในการดูแลสุขภาพของพี่น้องประชาชน
และขับเคลื่อนพัฒนาระบบสาธารณสุขไทยให้มีความเจริญก้าวหน้าและมั่นคงสืบไป
ขอบคุณครับ
รัฐบาลไทย-ข่าวทำเนียบรัฐบาล-เตือนชาวนา ช่วงนี้ยังมีฝนอาจกระทบเก็บเกี่ยว แนะติดตามประกาศกรมอุตุฯอย่างใกล้ชิดหาวิธีป้องกันและดูแลคุณภาพข้าว
วันอาทิตย์ที่ 27 พฤศจิกายน 2565
เตือนชาวนา ช่วงนี้ยังมีฝนอาจกระทบเก็บเกี่ยว แนะติดตามประกาศกรมอุตุฯอย่างใกล้ชิดหาวิธีป้องกันและดูแลคุณภาพข้าว
เตือนชาวนา ช่วงนี้ยังมีฝนอาจกระทบเก็บเกี่ยว แนะติดตามประกาศกรมอุตุฯอย่างใกล้ชิดหาวิธีป้องกันและดูแลคุณภาพข้าว
วันที่ 27 พ.ย. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องจากรายงานของกรมอุตุนิยมวิทยาได้ระบุถึงสภาพอากาศว่าในระยะนี้หลายพื้นที่ทั่วประเทศไทยจะยังมีฝนตกเป็นวงกว้าง ทั้งภาคกลางรวมทั้งกรุงเทพฯ และปริมณฑล ภาคตะวันออก ภาคภาคเหนือ และภาคตะวันออกเฉียงเหนือ รัฐบาลขอแจ้งเตือนเกษตรกรผู้ปลูกข้าวที่ขณะนี้อยู่ในช่วงเก็บเกี่ยวและตากผลผลิตตามฤดูการเก็บเกี่ยว ให้ป้องกันความเสียหายที่จะเกิดขึ้นกับผลผลิต อาทิ ติดตามการพยากรณ์อากาศอย่างใกล้ชิดเลือกวันเก็บเกี่ยวก่อนหรือหลังวันที่คาดว่าจะมีฝน มีพื้นที่กองข้าวและวัสดุคลุมกองข้าวเพื่อป้องกันฝนที่เหมาะสม
ทั้งนี้ หากไม่มีมาตรการดูแลป้องกันที่เหมาะสมจะทําให้เกิดความเสียหายผลกระทบทั้งในเชิงปริมาณ น้ําหนัก และคุณภาพ เกิดความชื้น เนื้อข้าวมีสีเหลือง มีกลิ่น ขึ้นราหรือเกิดท้องไข่ และเมื่อนํามาสีก็จะมีผลทําให้เมล็ดเกิดการแตกหัก และจะได้ข้าวไม่เต็มเมล็ดเท่าที่ควร และขอให้ดูแลความปลอดภัยในขั้นตอนการตากผลผลิต เนื่องจากหลายพื้นที่ประชาชนนิยมนําข้าวมาตากบนถนนในหมู่บ้านและชุมชน กีดขวางการจราจรและเป็นสาเหตุของการเกิดอุบัติเหตุได้
น.ส.ไตรศุลี กล่าวว่า ขอให้เกษตรกรติดตามการแจ้งเตือนสภาพอากาศจากกรมอุตุวิทยาอย่างใกล้ชิด ซึ่งขณะนี้ได้คาดการณ์ว่าในช่วงวันที่ 26 – 29 พ.ย. 65 ภาคตะวันออกเฉียงเหนือตอนล่าง ภาคกลางรวมทั้งกรุงเทพฯ และปริมณฑล ภาคตะวันออก ยังคงมีฝน ส่วนในวันที่ 30 พ.ย. – 1 ธ.ค. 2565 บริเวณความกดอากาศสูงหรือมวลอากาศเย็นกําลังปานกลางอีกระลอกหนึ่ง จะแผ่ลงมาปกคลุมภาคเหนือ ภาคตะวันออกเฉียงเหนือ และจะทําให้บริเวณดังกล่าวมีฝนฟ้าคะนอง ขณะที่ภาคใต้ยังคงมีฝนตกหนักบางแห่ง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จทีมนักวิจัย มทร.อีสาน วิทยาเขตขอนแก่น สร้างรถบัสไฟฟ้า (Electric Bus) ใช้พลังงานไฟฟ้า 100%
วันอาทิตย์ที่ 27 พฤศจิกายน 2565
โฆษกรัฐบาลเผย นายกฯ ชื่นชมความสําเร็จทีมนักวิจัย มทร.อีสาน วิทยาเขตขอนแก่น สร้างรถบัสไฟฟ้า (Electric Bus) ใช้พลังงานไฟฟ้า 100%
โฆษกรัฐบาลเผย นายกฯ ชื่นชมความสําเร็จทีมนักวิจัย มทร.อีสาน วิทยาเขตขอนแก่น สร้างรถบัสไฟฟ้า (Electric Bus) ใช้พลังงานไฟฟ้า 100%
วันที่ 27 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของนักวิจัยไทย ผลิตรถบัสไฟฟ้า Electric Bus ใช้พลังงานไฟฟ้า 100%
โฆษกประจําสํานักนายกรัฐมนตรีระบุว่า รถบัสไฟฟ้า ถือเป็นผลงานความสําเร็จของคนไทย จากทีมวิจัยคณะวิศวกรรมศาสตร์ มหาวิทยาลัยเทคโนโลยีราชมงคลอีสาน วิทยาเขตขอนแก่น ร่วมกับ บริษัท ช ทวี จํากัด (มหาชน) ซึ่งเป็นงานวิจัยที่ได้รับงบประมาณและการสนับสนุนจาก สํานักงานการวิจัยแห่งชาติ (วช.)
“รัฐบาลเชื่อมั่นในศักยภาพและชื่นชมในความสามารถของคนไทย เมื่อคนไทยมีโอกาสและได้รับการสนับสนุนแล้ว ย่อมมีความสามารถไม่แพ้ใคร รวมทั้ง เชื่อว่าความสําเร็จจากรถบัสไฟฟ้าต้นแบบนี้จะต่อยอดไปยังความสําเร็จด้านนวัตกรรมอื่นๆ ตามมา”
โดยในการวิจัยและพัฒนารถบัสพลังงานไฟฟ้า 100% นี้ เมื่อชาร์จ 1 ครั้งสามารถวิ่งได้ไกลถึง 250 กิโลเมตร สามารถทําความเร็วได้สูงสุด 120 กิโลเมตรต่อชั่วโมง โดยการชาร์จไฟใช้เวลาประมาณ 2 ชม. และเป็นการออกแบบที่อํานวยความสะดวกให้ผู้โดยสาร เพราเป็นรถชานต่ํา ผู้โดยสารก้าวขึ้น-ลงได้ง่าย รวมทั้ง ใช้ระบบกักเก็บพลังงานแบบผสมระหว่างแบตเตอรี่ลิเที่ยมไอออน และอัลตร้าคาปาซิเตอร์ (Ultracapacitors) สําหรับระบบขนส่งสาธารณะในเมือง
“รัฐบาลให้ความสําคัญกับการพัฒนาทุนมนุษย์ของไทย โดยเฉพาะอย่างยิ่ง การส่งเสริมการพัฒนาศักยภาพของคนไทยเพื่อพัฒนานวัตกรรม วช. ต้องการสนับสนุนให้นักวิจัยได้สร้างผลงาน โดยเฉพาะอย่างยิ่ง ใน 10 อุตสาหกรรมเป้าหมาย คือ ต่อยอด 5 อุตสาหกรรมเดิม 1. อุตสาหกรรมยานยนต์สมัยใหม่ (Next-Generation Automotive) 2. อุตสาหกรรมอิเล็กทรอนิกส์อัจฉริยะ (Smart Electronics) 3. อุตสาหกรรมการท่องเที่ยวกลุ่มรายได้ดี และการท่องเที่ยวเชิงสุขภาพ (Affluent, Medical and Wellness Tourism) 4. อุตสาหกรรมการเกษตรและเทคโนโลยีชีวภาพ (Agriculture and Biotechnology) และ 5.อุตสาหกรรมแปรรูปอาหาร (Food for the Future) เพิ่มเติมด้วยอีก 5 อุตสาหกรรมใหม่ ที่รัฐบาลต้องการเพิ่มศักยภาพ 1. หุ่นยนต์เพื่ออุตสาหกรรม (Robotics) 2. อุตสาหกรรมการบินและโลจิสติกส์ (Aviation and Logistics) 3. อุตสาหกรรมดิจิทัล (Digital) 4. อุตสาหกรรมเชื้อเพลิงชีวภาพและเคมีชีวภาพ (Biofuels and Biochemical) 5. อุตสาหกรรมการแพทย์ครบวงจร (Medical Hub) ทั้งนี้ เพื่อการพัฒนาศักยภาพด้านการแข่งขันของประเทศ และเพื่อให้เท่าทันการพัฒนาด้านนวัตกรรมของโลกในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เผยยอดผู้ชำระภาษีประจำเดือนตุลาคม 2565 แนะนำรถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี สามารถนำรถเข้าตรวจสภาพก่อนชำระภาษีล่วงหน้า
วันอาทิตย์ที่ 27 พฤศจิกายน 2565
กรมการขนส่งทางบก เผยยอดผู้ชําระภาษีประจําเดือนตุลาคม 2565 แนะนํารถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี สามารถนํารถเข้าตรวจสภาพก่อนชําระภาษีล่วงหน้า
...
กรมการขนส่งทางบก เผยยอดผู้ชําระภาษีประจําเดือนตุลาคม 2565 แนะนํารถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี สามารถนํารถเข้าตรวจสภาพก่อนชําระภาษีล่วงหน้าผ่านแอปพลิเคชัน DLT Vehicle Tax
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันกรมการขนส่งทางบก (ขบ.) มีช่องทางในการให้บริการประชาชนสําหรับการชําระภาษีรถยนต์และรถจักรยานยนต์หลายช่องทาง โดยมีช่องทางการชําระภาษีออนไลน์ เช่น การชําระภาษีออนไลน์ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวก และไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้ ขบ. แนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน ทั้งนี้รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชนก่อนชําระภาษีล่วงหน้าผ่านระบบออนไลน์
รองอธิบดีกรมการขนส่งทางบก กล่าวต่อไปว่า ในเดือนตุลาคม 2565 ขบ. สามารถจัดเก็บภาษีรถประจําปีของสํานักงานขนส่งกรุงเทพมหานครพื้นที่ 1 - 5 ได้ทั้งสิ้น 699,648,166.15 บาท มีผู้ใช้บริการชําระภาษีรถประจําปีออนไลน์ รวมจํานวน 82,066 คัน แบ่งเป็น แอปพลิเคชัน DLT Vehicle Tax จํานวน 11,315 คัน ผ่านเว็บไซต์ https://eservice.dlt.go.xn--th-8qi9da7fsd9k/ 57,379 คัน เคาน์เตอร์เซอร์วิส จํานวน 12,545 คัน ผ่านแอปพลิเคชัน mPAY และ Truemoney Wallet จํานวน 827 คัน ในส่วนการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มีผู้ใช้บริการจํานวน 341,438 คัน การใช้บริการเลื่อนล้อต่อภาษี (Drive Thru for Tax) จํานวน 66,338 คัน ศูนย์บริการร่วมคมนาคม จํานวน 4,073 คัน ที่ทําการไปรษณีย์ จํานวน 652 คัน ตู้รับชําระภาษีรถประจําปีอัตโนมัติ (Kiosk) จํานวน 1,223 คันชําระผ่านธนาคาร จํานวน 3 คัน รวมมียอดผู้ใช้บริการชําระภาษีประจําเดือนตุลาคม 2565 ทั้งสิ้น 495,793 คัน สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เมื่อมีการชําระภาษีรถประจําปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทําการ นับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 ก็ได้ โดยในระหว่างที่รอรับเอกสาร ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจากกรมการขนส่งทางบก ทั้งนี้หากประชาชนมีข้อสงสัยหรือต้องการสอบถามเกี่ยวกับการชําระภาษีรถยนต์หรือรถจักรยานยนต์สามารถโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ศรีสะเกษ รวมพลังเครือข่าย เอามื้อสามัคคี ปลูกพืชผักสวนครัว สร้างความมั่นคงทางอาหาร จัดทำถังขยะเปียก ลดโลกร้อน ภายใต้แนวคิด “จะพัฒนาใครเขา ต้องพัฒนาเราก่อน”
วันอาทิตย์ที่ 27 พฤศจิกายน 2565
ศรีสะเกษ รวมพลังเครือข่าย เอามื้อสามัคคี ปลูกพืชผักสวนครัว สร้างความมั่นคงทางอาหาร จัดทําถังขยะเปียก ลดโลกร้อน ภายใต้แนวคิด “จะพัฒนาใครเขา ต้องพัฒนาเราก่อน”
ศรีสะเกษ รวมพลังเครือข่าย เอามื้อสามัคคี ปลูกพืชผักสวนครัว สร้างความมั่นคงทางอาหาร จัดทําถังขยะเปียก ลดโลกร้อน ภายใต้แนวคิด “จะพัฒนาใครเขา ต้องพัฒนาเราก่อน”
เมื่อวันที่ 25 พ.ย. 2565 ที่จวนผู้ว่าราชการจังหวัดศรีสะเกษ นายสํารวย เกษกุล รองผู้ว่าราชการจังหวัด รักษาราชการแทน ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษ ได้ร่วมรณรงค์การน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติการปลูกผักสวนครัว เพื่อสร้างความมั่นคงทางอาหาร รอบ 2 ต่อเนื่อง ประจําปีงบประมาณ พ.ศ. 2566 ภายใต้แนวคิด “จะพัฒนาใครเขา ต้องพัฒนาเราก่อน” และขับเคลื่อนโครงการถังขยะเปียก ลดโลกร้อน ของกระทรวงมหาดไทย
นายสํารวย เกษกุล กล่าวว่า ช่วงเย็นวานนี้ (24 พ.ย. 2565) จังหวัดศรีสะเกษได้จัดกิจกรรมชาวศรีสะเกษ ใส่ผ้าไทยปลูกพืชผักสวนครัว สร้างความมั่นคงทางอาหารด้วยกัน โดยมี นางสาวชนมณัฐ รอดบุญธรรม รองผู้ว่าราชการจังหวัดศรีสะเกษ นางมัลลิกา เกษกุล รองประธานแม่บ้านมหาดไทยจังหวัดศรีสะเกษ นายคมป์ สังข์วงษ์ นายอําเภอเมืองศรีสะเกษ โดย ดร.วุฒิเดช ทองพูล ประธานเครือข่ายโคก หนอง นา จังหวัดศรีสะเกษ ข้าราชการ พนักงาน เจ้าหน้าที่ และภาคีเครือข่ายร่วมในกิจกรรม โดยได้ร่วมกันเตรียมพื้นที่แปลงปลูกผัก และเตรียมพันธุ์ผัก โดยได้รับการสนับสนุนการจัดหาพันธุ์พืช สมุนไพร กาแฟโรบัสต้า ฟางข้าว ปุ๋ยหมัก จากเครือข่ายโคก หนอง นา จังหวัดศรีสะเกษ นอกจากนี้ สํานักงานส่งเสริมการปกครองท้องถิ่นจังหวัดศรีสะเกษ ได้จัดทําถังขยะเปียก ลดโลกร้อน ในกิจกรรมครั้งนี้ด้วย
นายสํารวย เกษกุล กล่าวเพิ่มเติมว่า จังหวัดศรีสะเกษ ตั้งเป้าหมายให้ทุกครัวเรือนปลูกผัก 10 ชนิด ให้ได้ 100% เช่น ตะไคร้ ผักบุ้ง พริก คะน้า มะเขือเทศ มะเขือเปราะ กะเพรา โหระพา แมงลัก ถั่วฝักยาว มะละกอ แตงกวา เป็นต้น โดยผลผลิตที่ได้สามารถนําไปประกอบอาหารบริโภคในครัวเรือน และนําไปแบ่งปันครัวเรือนยากจนต่อไป นอกจากนี้ได้แจกจ่ายผลิตภัณฑ์จากแปลงโคก หนอง นา โมเดล จากจังหวัดศรีสะเกษ เช่น กล้วย มะละกอ ต้นพันธุ์กาแฟโรบัสต้า ผักสวนครัว เพื่อนําไปปลูกขยายผลต่อไป เป็นการยืนยันว่าการเดินตามรอยศาสตร์พระราชา สร้างความยั่งยืนได้จริง อีกทั้งยังดําเนินการทําถังขยะเปียกลดโลกร้อนในบริเวณจวนผู้ว่าฯ เพื่อให้อินทรียวัตถุช่วยเพิ่มแร่ธาตุในดิน ช่วยลดปริมาณก๊าซคาร์บอนไดออกไซด์ ลดปริมาณขยะ และลดค่าใช้จ่ายในการกําจัดขยะได้อีกด้วย
นายสํารวยฯ กล่าวตอนท้ายว่า นอกจากนี้ จังหวัดศรีสะเกษ ยังได้สร้างกระแสรณรงค์ปลูกผักสวนครัวผ่านแนวทาง “ผู้นําต้นแบบเป็นตัวอย่างที่เห็นจริง” ในการสร้างความมั่นคงทางอาหารอย่างยั่งยืน ร่วมเป็นกลไกขับเคลื่อนปฏิบัติการโดยรณรงค์ให้ทุกครัวเรือน ดําเนินการปลูกผักสวนครัวรั้วกินได้ รวมถึงพืชสมุนไพร และจัดทําถังขยะเปียกลดโลกร้อน จัดตั้งศูนย์แบ่งปันเมล็ดพันธุ์และต้นกล้า ขยายพันธุ์และขยายผลเมล็ดพันธุ์พระราชทาน สู่ทุกครัวเรือน คือ คลังอาหาร ทุกหมู่บ้าน คือ ศูนย์แบ่งปัน เกิดทักษะวิถีชีวิตใหม่ เยาวชนไทยสร้างอาหารเป็น เกิดชุมชนท้องถิ่นจัดการตนเองในการสร้างความมั่นคงทางอาหารอย่างยั่งยืน สามารถพึ่งตนเองได้ ตามหลักปรัชญาของเศรษฐกิจพอเพียง เกิดการลดรายจ่าย สร้างรายได้ทั้งในระดับครัวเรือนและระดับกลุ่มอาชีพให้เกิดความยั่งยืน
รัฐบาลไทย-ข่าวทำเนียบรัฐบาล-ปลัด สธ. นำชาวสาธารณสุข ถวายสักการะ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวง ครบรอบ 80 ปี
วันอาทิตย์ที่ 27 พฤศจิกายน 2565
ปลัด สธ. นําชาวสาธารณสุข ถวายสักการะ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวง ครบรอบ 80 ปี
ปลัดกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข ครบรอบ 80 ปี
ปลัดกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุขครบรอบ 80 ปี
เช้าวันนี้ (27 พฤศจิกายน 2565) ที่บริเวณลานพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทรนายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยคณะผู้บริหาร ข้าราชการ เจ้าหน้าที่สาธารณสุขผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะ เนื่องในวันคล้ายวันสถาปนากระทรวงสาธารณสุขครบรอบ 80 ปีพร้อมจัดพิธีสดัปกรณ์และทําบุญอุทิศส่วนกุศลให้แก่ข้าราชการและเจ้าหน้าที่กระทรวงสาธารณสุข ที่ล่วงลับไปแล้ว และเยี่ยมชมนิทรรศการเฉลิมพระเกียรติ
นายแพทย์โอภาส กล่าวว่า การสาธารณสุขไทยได้รับสถาปนาครั้งแรกด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงเปลี่ยนชื่อจากกรมประชาภิบาลเป็นกรมสาธารณสุข เมื่อวันที่ 27 พฤศจิกายน 2461 และทรงพระกรุณาโปรดเกล้าโปรดกระหม่อม ให้พระเจ้าน้องยาเธอ กรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจเพื่อให้การแพทย์การสาธารณสุขเจริญก้าวหน้าทัดเทียมนานาอารยะประเทศมาโดยตลอด และได้ยกฐานะเป็นกระทรวงสาธารณสุข เมื่อวันที่ 10 มีนาคม พ.ศ.2485 ซึ่งต่อมาคณะรัฐมนตรีได้เห็นชอบให้เปลี่ยนวันสถาปนาจาก 10 มีนาคม มาเป็นวันที่27 พฤศจิกายน ซึ่งเป็นวันที่มีการก่อตั้งกรมสาธารณสุขขึ้นเป็นครั้งแรก โดยในปีนี้กระทรวงสาธารณสุขครบรอบ 80 ปี
“กระทรวงสาธารณสุข ยังคงมุ่งมั่นให้การดูแลสุขภาพประชาชนอย่างต่อเนื่อง ภายใต้การเปลี่ยนแปลงด้านสังคม เศรษฐกิจ การเมือง ปัญหาสุขภาพใหม่ๆ ทั้งโรคอุบัติใหม่ อุบัติซ้ํา ภัยพิบัติ ซึ่งเป็นความท้าทายทางสุขภาพที่ทุกคนจะต้องร่วมมือร่วมใจกัน สร้างสมดุลระหว่างสุขภาพและความมั่งคั่ง ตามแนวทาง Health for Wealth เพื่อเป้าหมาย ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” นายแพทย์โอภาสกล่าว
ทั้งนี้ หลังเสร็จพิธี ปลัดกระทรวงสาธารณสุขได้เปิดป้ายต้นพระศรีมหาโพธิ์ ซึ่งเป็นหน่อพันธุ์ที่เกิดจากผลหรือเมล็ดของต้นพระศรีมหาโพธิ์ที่พระเชตวันมหาวิหาร แห่งพระนครสาวัตถี แคว้นโกศลในอดีต อันเป็นสายพันธุ์ของต้นพระศรีมหาโพธิ์พุทธคยา ที่พระผู้มีพระภาคเจ้าได้เคยทรงใช้อาศัยและตรัสรู้พระอนุตรสัมมาสัมโพธิญาณ เมื่อวันเพ็ญวิสาขมาศ ได้รับมอบจากพระอาจารย์อารยะวังโส ประธานสงฆ์แห่งวัดป่าพุทธพจน์หริภุญไชย จ.ลําพูน ในปี พ.ศ. 2548 และนํามาปลูก ณ บริเวณลานพระศรีมหาโพธิ์ กระทรวงสาธารณสุขใน พ.ศ. 2551 ให้ชาวกระทรวงสาธารณสุขได้มีโอกาสกราบสักการะพระศรีมหาโพธิ์อันเป็นหน่อพันธุ์ของต้นพระศรีมหาโพธิ์ที่พระผู้มีพระภาคเจ้าทรงตรัสรู้ เพื่อความเป็นสิริมงคลและเป็นอานิสงส์ผลบุญ รวมถึงใช้เป็นมณฑลสถานสําหรับปฏิบัติธรรมบูชาพระรัตนตรัย และเป็นศูนย์รวมจิตใจของชาวกระทรวงสาธารณสุข
รัฐบาลไทย-ข่าวทำเนียบรัฐบาล-นายกฯ กล่าวเนื่องใน “วันแพทย์” ปี 65  ชื่นชมหัวใจที่เข้มแข็งของบุคลากรทางการแพทย์ทุกคน ที่อุทิศตนปฏิบัติภารกิจในการรับมือกับโรคโควิด-19 ด้วยความเสียสละ
วันอาทิตย์ที่ 27 พฤศจิกายน 2565
นายกฯ กล่าวเนื่องใน “วันแพทย์” ปี 65  ชื่นชมหัวใจที่เข้มแข็งของบุคลากรทางการแพทย์ทุกคน ที่อุทิศตนปฏิบัติภารกิจในการรับมือกับโรคโควิด-19 ด้วยความเสียสละ
นายกฯ กล่าวเนื่องใน “วันแพทย์” ปี 65  ชื่นชมหัวใจที่เข้มแข็งของบุคลากรทางการแพทย์ทุกคน ที่อุทิศตนปฏิบัติภารกิจในการรับมือกับโรคโควิด-19 ด้วยความเสียสละ ทุ่มเท ร่วมกันก้าวข้ามผ่านวิกฤตการณ์ จนประเทศไทยได้รับคําชื่นชมจากนานาประเทศ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (27 พ.ย. 65) เวลา 13.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวผ่าน VTR เนื่องในโอกาส “วันแพทย์ ประจําปีพุทธศักราช 2565” จัดโดยกระทรวงสาธารณสุข แพทยสภา แพทยสมาคมแห่งประเทศไทย ในพระบรมราชูปถัมภ์ สมาคมโรงพยาบาลเอกชน โดยมีการเผยแพร่ผ่านการถ่ายทอดสดทางสถานีโทรทัศน์แห่งประเทศไทย (NBT 2HD) และ Facebook.com/LiveNBT2HD ให้ประชาชนได้ร่วมรับชม พร้อมเปิดเบอร์โทรศัพท์ 0 2276 4242 ให้ประชาชนโทรเข้ามารับคําปรึกษาปัญหาสุขภาพกับแพทพย์ผู้เชี่ยวชาญและตอบคําถามจากผู้ชมสด ๆ ในรายการถึงเวลาประมาณ 15.00 น.
นายกรัฐมนตรีกล่าวว่าเนื่องในโอกาสวันแพทย์ วันที่ 27 พฤศจิกายน 2565 ขอส่งความระลึกถึงและความปรารถนาดี มายังแพทย์ และบุคลากรทางการแพทย์ทั่วประเทศทุกคน ซึ่งในห้วงสถานการณ์โควิด-19 ที่ผ่านมา แพทย์ และบุคลากรทางการแพทย์เป็นผู้ที่มีส่วนสําคัญในการรับมือกับโรคโควิด-19 ด้วยความเสียสละและทุ่มเท ต้องขอชื่นชมหัวใจที่เข้มแข็งของแพทย์ และบุคลากรทางการแพทย์ทุกคน ที่ได้อุทิศตนปฏิบัติภารกิจในการรักษา ดูแล รวมทั้งให้ความรู้เกี่ยวกับการป้องกันโรคมาอย่างต่อเนื่อง เพื่อทําให้ประชาชนมีความปลอดโรคปลอดภัย และร่วมกันก้าวข้ามผ่านวิกฤตการณ์ครั้งนี้ จนประเทศไทยได้รับคําชื่นชมจากนานาประเทศทั่วโลก แต่อย่างไรก็ตาม แม้ว่ารัฐบาลจะประกาศผ่อนคลายมาตรการโควิด-19 และได้ประกาศให้โรคโควิด-19 เป็นโรคประจําถิ่นแล้ว แต่เชื่อว่าด้วยจรรยาบรรณและจิตวิญญาณของแพทย์ และบุคลากรทางการแพทย์จะยังคงเดินหน้าขับเคลื่อนงานสาธารณสุขไทยร่วมกับรัฐบาลอย่างไม่ย่อท้อ เพื่อให้ประชาชนปลอดภัยจากโรคภัยไข้เจ็บทั้งปวงที่อาจเกิดขึ้นในอนาคตต่อไป
พร้อมกันนี้ นายกรัฐมนตรีกล่าวย้ําในนามรัฐบาลและประชาชนคนไทย ขอแสดงความชื่นชมแพทย์และบุคลากรทางการแพทย์ ที่ทําคุณประโยชน์ให้แก่ประชาชนและประเทศชาติ พร้อมทั้งขออาราธนาคุณพระศรีรัตนตรัยและสิ่งศักดิ์สิทธิ์ที่ทุกคนเคารพนับถือ ได้โปรดดลบันดาลให้แพทย์และบุคลากรทางการแพทย์ทุกคน พร้อมทั้งครอบครัว ประสบแต่ความสุข ความเจริญ มีสุขภาพพลานามัยที่แข็งแรง สมบูรณ์ เพื่อร่วมกันเป็นกําลังสําคัญในการดูแลสุขภาพของประชาชน และขับเคลื่อนพัฒนาระบบสาธารณสุขไทยให้มีความเจริญก้าวหน้าและมั่นคงสืบไป
ทั้งนี้ คณะรัฐมนตรีได้มีมติเมื่อ พ.ศ. 2499 และประกาศในราชกิจจานุเบกษา กําหนดให้วันที่ 27 พฤศจิกายนของทุกปี เป็น “วันแพทย์” ของประเทศไทย เพื่อเป็นขวัญกําลังใจและเชิดชูเกียรติบุคลากรทางการแพทย์ และให้เกิดความภาคภูมิใจในมวลหมู่แพทย์ และระบบการแพทย์ของประเทศไทยได้รับการยอมรับในสังคมไทยและสังคมโลก
รัฐบาลไทย-ข่าวทำเนียบรัฐบาล-"ทิพานัน" ชวน "SMEs" บุกตลาดสินค้าออนไลน์ไต้หวัน ผ่านแพลตฟอร์มPChome และPINKOI เพิ่มโอกาสสร้างรายได้และต่อยอดส่งออกสินค้า
วันอาทิตย์ที่ 27 พฤศจิกายน 2565
"ทิพานัน" ชวน "SMEs" บุกตลาดสินค้าออนไลน์ไต้หวัน ผ่านแพลตฟอร์มPChome และPINKOI เพิ่มโอกาสสร้างรายได้และต่อยอดส่งออกสินค้า
"ทิพานัน" ชวน "SMEs" บุกตลาดสินค้าออนไลน์ไต้หวัน ผ่านแพลตฟอร์มPChome และPINKOI เพิ่มโอกาสสร้างรายได้และต่อยอดส่งออกสินค้า ย้ํา "พล.อ.ประยุทธ์" สนับสนุนผู้ประกอบการไทยให้เข้าถึงลูกค้าได้ทั่วโลก
วันที่ 27 พฤศจิกายน 65 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงโอกาสของผู้ประกอบการขนาดกลางหรือขนาดย่อม (SMEs) ไทยใช้ช่องทางออนไลน์ขายสินค้าไปยังต่างประเทศว่า ล่าสุดกรมส่งเสริมการค้าระหว่างประเทศ (DITP) ได้ทําการสํารวจโอกาสลู่ทางการส่งออกให้กับสินค้าไทยเข้าสู่ไต้หวันผ่านช่องทางการค้าออนไลน์ที่กําลังเติบโตและได้รับความนิยมในไต้หวันเพิ่มขึ้นอย่างต่อเนื่อง โดยผู้ขายสามารถใช้แพลตฟอร์มพีซีโฮม (PChome) และพินคอย (PINKOI) ที่มีสาขาสามารถติดต่อในได้ประเทศไทย สะดวกสําหรับผู้ประกอบการต่างชาติในการเปิดร้านและรับจ่ายเงินค่าสินค้า เป็นแพลตฟอร์มที่สินค้าไทยเป็นสินค้าต่างชาติประเทศที่ 2 ที่ได้รับความนิยมรองจากญี่ปุ่น ดังนั้นจึงเป็นทางเลือกที่น่าสนใจสําหรับผู้ประกอบการไทยที่ต้องการทดลองตลาดก่อนในระยะที่ยังไม่มีผู้นําเข้า
น.ส.ทิพานัน กล่าวว่า สําหรับแพลตฟอร์ม PChome Thai Shopping นั้นเป็นโอกาสที่ดีมาก เพราะกรมส่งเสริมการค้าระหว่างประเทศได้ประสานเปิดร้าน TOPTHAI เพื่อเป็นช่องทางจําหน่ายสินค้าไทยไปไต้หวัน และยังมีแผนขยายธุรกิจโดยคัดเลือกสินค้าที่ได้รับความนิยมใน PChome Thai Shopping มาวางจําหน่ายใน PChome 24h ซึ่งมีฐานลูกค้าที่ใหญ่กว่า โดยร้อยละ 98 ของรายได้ของ PChome มาจาก PChome 24h และได้เริ่มนําสินค้าแบรนด์ไทยเข้ามาวางจําหน่ายแล้ว
ที่ผ่านมาทางกรมส่งเสริมการค้าระหว่างประเทศได้เปิดร้าน TOPTHAI ขึ้นใน PChome Thai Shopping เพื่อเป็นช่องทางในการจําหน่ายสินค้าจากไทยไปยังไต้หวันได้โดยตรง และทางแพลตฟอร์มก็มีนโยบายที่จะจัดซื้อสินค้าจากผู้ประกอบการไทยโดยตรงและจะเป็นผู้ดําเนินการจัดส่งสินค้าให้ถึงมือผู้บริโภคไต้หวันโดยตรงด้วย และหากเป็นสินค้าที่ได้รับความนิยมเป็นอย่างมาก PChome Thai ก็จะจัดซื้อเป็นล็อตใหญ่มาเก็บไว้ในคลังสินค้าและส่งให้ลูกค้าเมื่อมีการสั่งซื้อ นอกจากนี้ยังมีแพลตฟอร์ม PINKOI ที่เน้นงานฝีมือ งานหัตถกรรม ลูกค้าบนแพลตฟอร์มนี้เป็นคนรุ่นใหม่ที่นิยมสินค้ามีดีไซน์ ปัจจุบันมีสินค้าไทยวางขายบน PINKOI กว่า 3,600 รายการแล้ว
“การผลักดันโดยรัฐบาลของ พล.อ.ประยุทธ์ ต้องการสนับสนุนผู้ประกอบการไทยให้เข้าถึงลูกค้าในต่างประเทศมากขึ้น โดยการบุกตลาดการค้าขายออนไลน์แบบข้ามพรมแดน ซึ่งเป็นการเพิ่มโอกาสให้กับสินค้าไทยในการขยายตลาดได้อย่างกว้างขวางมากขึ้น โดยผู้ประกอบการ SME ไทยสามารถเข้าร่วมโครงการร้านค้า TOPTHAI กรมส่งเสริมการค้าระหว่างประเทศที่จะช่วยสร้างโอกาสในการขายที่เพิ่มขึ้นให้ผู้ประกอบการและยังช่วยผลักดันให้สินค้าเข้าสู่ตลาดโลกได้อย่างมีมาตรฐาน ซึ่งในขณะนี้ TOPTHAI อยู่บนแพลตฟอร์มต่างชาติแล้วถึง 7 แพลตฟอร์ม e-commerce ชั้นนํา คือ Amazon Tmall Bigbasket Klangthai Blibli PChomeThai และ Shopee สําหรับตลาดสินค้าใน 9 ประเทศ ได้แก่ สหรัฐอเมริกา จีน อินเดีย กัมพูชา อินโดนีเซีย ไต้หวัน สิงคโปร์ มาเลเซีย และฟิลิปปินส์” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล เผย นายกฯ ชื่นชมนักวิจัยไทยต่อยอดพัฒนานวัตกรรม “TrueEye Technology” คัดกรองภาวะเบาหวานเชิงรุก และ “ตำรับยาสมุนไพรทาแผลเบาหวาน” สร้างโอกาสการเข้าถึงยา
วันอาทิตย์ที่ 27 พฤศจิกายน 2565
รองโฆษกรัฐบาล เผย นายกฯ ชื่นชมนักวิจัยไทยต่อยอดพัฒนานวัตกรรม “TrueEye Technology” คัดกรองภาวะเบาหวานเชิงรุก และ “ตํารับยาสมุนไพรทาแผลเบาหวาน” สร้างโอกาสการเข้าถึงยา
รองโฆษกรัฐบาล เผย นายกฯ ชื่นชมนักวิจัยไทยต่อยอดพัฒนานวัตกรรม “TrueEye Technology” คัดกรองภาวะเบาหวานเชิงรุก และ “ตํารับยาสมุนไพรทาแผลเบาหวาน” สร้างโอกาสการเข้าถึงยา เพิ่มมูลค่าทางเศรษฐกิจให้กับประเทศ
วันที่ 27 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและยินดีต่อความก้าวหน้าของนักวิจัยไทย ที่ได้พัฒนาต่อยอดนวัตกรรมเพื่อตรวจความเสี่ยงโรคเบาหวาน โดยใช้เทคโนโลยี “TrueEye Technology” ตรวจคัดกรองความเสี่ยงภาวะเบาหวานอย่างรวดเร็วและแม่นยํา พร้อมทั้งพัฒนาต้นแบบ “ตํารับยาทาแผลเบาหวานจากสมุนไพร” ลดการนําเข้ายาเคมีจากต่างประเทศ เพิ่มโอกาสการเข้าถึงยามากขึ้น เป็นการยกระดับนวัตกรรมทางการแพทย์ของประเทศไทย สอดรับกับนโยบายของรัฐบาลที่มุ่งส่งเสริมและพัฒนาองค์ความรู้ทางด้านวิทยาศาสตร์และเทคโนโลยีทางการแพทย์ เพื่อผลักดันประเทศไทยให้เป็นศูนย์กลางสุขภาพนานาชาติ (Medical Hub)
นางสาวรัชดาฯ กล่าวเพิ่มเติมว่า โรคเบาหวานเป็น 1 ใน 3 อันดับแรกที่คนไทยป่วยเพิ่มขึ้นทุกปี และกระบวนการตรวจค่าน้ําตาลสะสมมีความล่าช้าและยุ่งยาก โดยนวัตกรรม “TrueEye Technology” สามารถตอบโจทย์การตรวจคัดกรองความเสี่ยงโรคเบาหวาน และภาวะเบาหวานขึ้นตา ได้อย่างรวดเร็วและแม่นยํา ผ่านรูปถ่ายจอประสาทตา ซึ่งเป็นการผสมผสานเทคโนโลยีขั้นสูงอย่าง เทคโนโลยีด้านเว็บ/โมบายแอปพลิเคชัน การประมวลภาพ และการวิเคราะห์ภาพถ่ายจอประสาทตาด้วยปัญญาประดิษฐ์ (AI) สามารถประเมินระดับความเสี่ยงได้ภายใน 5 นาที โดยไม่ต้องเจ็บตัว มีความแม่นยําเทียบเท่ากับงานวิจัยระดับโลกเมื่อเทียบกับตัวชี้วัดมาตรฐานระดับสากล รวมทั้งถือเป็นอีกรูปแบบในการตรวจหาความเสี่ยงของภาวะเบาหวานและค่าน้ําตาลสะสมย้อนหลัง 3 เดือน ครอบคลุม 3 กลุ่ม คือ กลุ่มภาวะปกติ กลุ่มภาวะเสี่ยง และกลุ่มภาวะเป็นเบาหวาน และในปัจจุบันสามารถต่อยอดใช้ตรวจคัดกรองความเสี่ยงโรคไม่ติดต่อเรื้อรัง (NCDs) อื่น เช่น โรคไตเรื้อรัง โรคหัวใจและหลอดเลือด ได้อีกด้วย
นอกจากนี้ ภาคเอกชนและภาคการศึกษาของไทยยังได้ร่วมกันคิดค้นและพัฒนาต้นแบบตํารับยาทาแผลเบาหวานจากสมุนไพร เพื่อลดการนําเข้ายาเคมีรักษาแผลเบาหวานจากต่างประเทศ นําวัตถุดิบทางการเกษตรมาสร้างให้เกิดมูลค่าเพิ่ม รวมถึงเป็นการสร้างโอกาสให้ผู้ป่วยสามารถเข้าถึงยารักษาแผลเบาหวานได้มากขึ้น
“รัฐบาลส่งเสริมและสนับสนุนการวิจัยและพัฒนาต่อยอดองค์ความรู้ เทคโนโลยี และนวัตกรรมทางการแพทย์ เพื่อยกระดับการเข้าถึงบริการทางสุขภาพของคนไทยให้ดียิ่งขึ้น ถือเป็นอีกช่องทางเพื่อสร้างโอกาสให้กลุ่มธุรกิจ โดยที่ผ่านมา รัฐบาลได้ส่งเสริมและผลักดันให้ Start up และ SMEs สร้างสรรค์ ต่อยอดนวัตกรรม ในผลิตภัณฑ์และบริการที่สามารถใช้ได้จริงทางการแพทย์หลากหลายโครงการ ซึ่งจะช่วยยกระดับคุณภาพชีวิต และขีดความสามารถทางการแข่งขันด้านสุขภาพของประเทศไทย ลดการนําเข้าเทคโนโลยีจากต่างประเทศ ต่อยอดสู่ภาคเศรษฐกิจ สร้างมูลค่าเพิ่มทางเศรษฐกิจแก่ประเทศ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-พ่อเมืองลำพูน เปิดจวน เชิญชวน ประชาชนและข้าราชการทุกหมู่เหล่า ร่วมกันปลูกผักสวนครัว สร้างความมั่นคงทางอาหารตามหลักปรัชญาของเศรษฐกิจพอเพียง ตามโครงการ “บ้านนี้มีรัก ปลูกผักกินเอง”
วันอาทิตย์ที่ 27 พฤศจิกายน 2565
พ่อเมืองลําพูน เปิดจวน เชิญชวน ประชาชนและข้าราชการทุกหมู่เหล่า ร่วมกันปลูกผักสวนครัว สร้างความมั่นคงทางอาหารตามหลักปรัชญาของเศรษฐกิจพอเพียง ตามโครงการ “บ้านนี้มีรัก ปลูกผักกินเอง”
พ่อเมืองลําพูน เปิดจวน เชิญชวน ประชาชนและข้าราชการทุกหมู่เหล่า ร่วมกันปลูกผักสวนครัว สร้างความมั่นคงทางอาหารตามหลักปรัชญาของเศรษฐกิจพอเพียง ตามโครงการ “บ้านนี้มีรัก ปลูกผักกินเอง” และ “ปลูกพืช ปลูกผัก ปลูกรัก กับ พช.” อย่างต่อเนื่อง
เมื่อวันที่ 25 พ.ย. 2565 นายสันติธร ยิ้มละมัย ผู้ว่าราชการจังหวัดลําพูน เปิดเผยว่า กระทรวงมหาดไทย ได้มีนโยบายให้ทุกจังหวัดทั่วประเทศ ดําเนินการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการเสริมสร้างความมั่นคงด้านอาหาร เพื่อขับเคลื่อนขยายผลให้ประชาชนมีคุณภาพชีวิตที่ดี ได้บริโภคผักปลอดสารพิษ และลดค่าใช้จ่ายในครัวเรือน ด้วยการบูรณาการทุกหน่วยงานร่วมกันรณรงค์และสร้างการรับรู้ให้ประชาชนในพื้นที่ได้ตระหนักในเรื่องของการสร้างความมั่นคงทางอาหาร มีผักสวนครัวที่ปลอดภัยและมีคุณภาพดีปลูกไว้รับประทานเองภายในครัวเรือน ตามโครงการ “บ้านนี้มีรัก ปลูกผักกินเอง” และ “ปลูกพืช ปลูกผัก ปลูกรัก กับ พช.”
นายสันติธร ยิ้มละมัย ผู้ว่าราชการจังหวัดลําพูน กล่าวว่า วานนี้ (24 พ.ย. 2565) จังหวัดลําพูน ได้น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการส่งเสริมความมั่นด้านอาหาร โดยยึดแนวทางที่ว่า “ผู้นําต้องทําก่อน” ตนได้เปิดพื้นที่ในจวนผู้ว่าราชการจังหวัดลําพูนอีกครั้ง เพื่อร่วมกันปลูกพืชผักสวนครัว โดยมี นางดวงกมล ยิ้มละมัย นายกเหล่ากาชาดจังหวัดลําพูน/ประธานแม่บ้านมหาดไทยจังหวัดลําพูน นายชาตรี กิตติธนดิตถ์ ปลัดจังหวัดลําพูน นางบําเพ็ญ เมืองมูล พัฒนาการจังหวัดลําพูน นายโยธิน ประสงค์ความดี นายอําเภอเมืองลําพูน เหล่ากาชาดจังหวัดลําพูน และสมาชิกแม่บ้านมหาดไทยจังหวัดลําพูน มาร่วมกิจกรรมอย่างพร้อมเพรียง ซึ่งก่อนหน้านี้ได้มีการนําพืชผักที่ได้จากโครงการดังกล่าว ที่ปลูก ณ จวนผู้ว่าราชการจังหวัดลําพูน แจกจ่ายให้กับพี่น้องประชาชนในชุมชน เป็นการลดรายจ่ายให้กับพี่น้องประชาชนได้อีกทางหนึ่ง
"นอกจากนี้ กรมการพัฒนาชุมชน กระทรวงมหาดไทย ยังได้น้อมนําแนวพระราชดําริของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สร้างความมั่นคงทางอาหาร สู่ปฏิบัติการ 90 วัน ปลูกผักสวนครัวเพื่อสร้างความมั่นคงทางอาหาร อย่างต่อเนื่อง ซึ่งการสร้างความมั่นคงทางอาหาร เป็นนโยบายสําคัญของกรมการพัฒนาชุมชน ที่ให้สํานักงานพัฒนาชุมชนจังหวัดทุกจังหวัด ดําเนินการรณรงค์ประชาสัมพันธ์ให้กลุ่ม องค์กร เครือข่ายพัฒนาชุมชน รวมถึงประชาชนในจังหวัดลําพูน ได้ร่วมกันปลูกผักสวนครัวเพื่อสร้างความมั่นคงทางอาหาร รวมทั้งเกิดการพึ่งตนเอง ครอบครัว และชุมชนได้อย่างยั่งยืน อีกด้วย" นายสันติธร กล่าวตอนท้าย
รัฐบาลไทย-ข่าวทำเนียบรัฐบาล-กรมทางหลวงชนบท ร่วมเป็นส่วนหนึ่งในกิจกรรม VIJIT CHAO PHRAYA ของ ททท. สนับสนุนการประดับไฟสะพานพระพุทธยอดฟ้า
วันศุกร์ที่ 11 พฤศจิกายน 2565
กรมทางหลวงชนบท ร่วมเป็นส่วนหนึ่งในกิจกรรม VIJIT CHAO PHRAYA ของ ททท. สนับสนุนการประดับไฟสะพานพระพุทธยอดฟ้า
เพื่อส่งเสริมเศรษฐกิจการท่องเที่ยวและต้อนรับผู้เข้าร่วมการประชุมผู้นําเขตเศรษฐกิจ APEC 2022 สอดรับกับนโยบายรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ร่วมเป็นส่วนหนึ่งในกิจกรรม VIJIT CHAO PHRAYA ปรากฏการณ์แห่ง แสง สี สุดยิ่งใหญ่ริมแม่น้ําเจ้าพระยา ซึ่งจัดโดยการท่องเที่ยวแห่งประเทศไทย (ททท.) เพื่อส่งเสริมเศรษฐกิจการท่องเที่ยวในพื้นที่กรุงเทพมหานคร เป็นการสร้างบรรยากาศให้กับแม่น้ําเจ้าพระยาด้วยแสงไฟและการแสดงทางวัฒนธรรมในยามค่ําคืน พร้อมร่วมต้อนรับนักท่องเที่ยวจากต่างประเทศและผู้เข้าร่วมการประชุมผู้นําเขตเศรษฐกิจ APEC 2022 สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยในส่วนของ ทช. ได้ร่วมสนับสนุนให้ ททท. ใช้พื้นที่บริเวณสะพานพระพุทธยอดฟ้าเพื่อตกแต่งไฟประดับ ระหว่างวันที่ 12 - 27 พฤศจิกายน 2565 ซึ่งบริเวณสะพานพระพุทธยอดฟ้าจะมีการแสดงประกอบดนตรีและเสียงสภาพแวดล้อมที่สื่อถึงประสบการณ์การเดินทางแห่งความสุข และเสียงในวิถีชีวิตของคนไทยในแต่ละภูมิภาค
รัฐบาลไทย-ข่าวทำเนียบรัฐบาล-ปลัด สธ. เดินหน้าระบบสุขภาพดิจิทัล เชื่อมโยงข้อมูลสุขภาพระหว่างรพ. พบประชาชนพึงพอใจทุกด้าน หลังปรับมาใช้ระบบดิจิทัล
วันศุกร์ที่ 11 พฤศจิกายน 2565
ปลัด สธ. เดินหน้าระบบสุขภาพดิจิทัล เชื่อมโยงข้อมูลสุขภาพระหว่างรพ. พบประชาชนพึงพอใจทุกด้าน หลังปรับมาใช้ระบบดิจิทัล
ปลัดกระทรวงสาธารณสุข เดินหน้าระบบสุขภาพดิจิทัล ช่วยเชื่อมโยงข้อมูลสุขภาพระหว่างโรงพยาบาลชี้ไม่เพิ่มภาระงานของบุคลากรเพราะแต่ละระบบมีความถี่ในการบันทึกข้อมูลไม่เท่ากัน ทั้งรายวัน/สัปดาห์/เดือน/3 เดือน และรายปี
ปลัดกระทรวงสาธารณสุข เดินหน้าระบบสุขภาพดิจิทัล ช่วยเชื่อมโยงข้อมูลสุขภาพระหว่างโรงพยาบาลชี้ไม่เพิ่มภาระงานของบุคลากรเพราะแต่ละระบบมีความถี่ในการบันทึกข้อมูลไม่เท่ากัน ทั้งรายวัน/สัปดาห์/เดือน/3 เดือนและรายปี และยังยกเลิกระบบที่ไม่จําเป็นไปแล้ว14 ระบบ โดยผลสํารวจหลังเปลี่ยนจากบันทึกแบบกระดาษเป็นดิจิทัลพบประชาชนพึงพอใจเพิ่มขึ้นทุกด้าน เตรียมจัดทํามาตรฐานข้อมูลตามระบบสากล เชื่อมโยงถึงกันได้และใช้ประโยชน์ในการพัฒนาระบบสาธารณสุขของประเทศ
วันนี้ (11 พฤศจิกายน 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงการปรับระบบการบันทึกข้อมูลสุขภาพของโรงพยาบาลส่งเสริมสุขภาพตําบล (รพ.สต.) ว่า กระทรวงสาธารณสุขมีนโยบายขับเคลื่อนการดําเนินงานไปสู่ “ระบบสุขภาพดิจิทัล” ยกระดับหน่วยบริการเป็น Smart Hospital และ Smart รพ.สต. โดยนําเทคโนโลยีดิจิทัลมาพัฒนางานบริการต่างๆ โดยเฉพาะการบันทึกข้อมูลสุขภาพ เพื่อให้เกิดการเชื่อมโยงข้อมูลสุขภาพระหว่างโรงพยาบาล และมีการคืนข้อมูลสุขภาพกลับสู่ประชาชน ทําให้สามารถไปรับการรักษาที่ใดก็ได้ สอดคล้องกับนโยบาย 30 บาทรักษาทุกที่ ซึ่งในช่วงเปลี่ยนผ่าน การบันทึกข้อมูลผ่านระบบดิจิทัลอาจไม่ได้ราบรื่น 100% อย่างไรก็ตาม ได้ย้ําหลักการสําคัญคือ ต้องไม่ให้เป็นภาระของบุคลากรทางการแพทย์
นพ.โอภาสกล่าวว่า สําหรับข้อกังวลเรื่องภาระงานในการลงบันทึกข้อมูลของ รพ.สต.นั้น ข้อเท็จจริงคือ แม้จะมีการบันทึกข้อมูลหลายระบบแต่จะมีความถี่ในการบันทึกแตกต่างกัน โดยข้อมูลที่ต้องบันทึกแบบรายวันมีเพียง 2 ระบบเท่านั้น คือ ระบบสารสนเทศโรงพยาบาล (การรักษารายวัน การดูแลหญิงตั้งครรภ์) และระบบการฉีดวัคซีน ส่วนการบันทึกสัปดาห์ละครั้งมี1 ระบบ คือ ระบบเยี่ยมบ้าน ขณะที่การบันทึกเดือนละครั้ง หรือ 3 เดือนครั้งมี10 ระบบ เช่น ระบบรายงานวัณโรค การติดตามโภชนาการเด็ก เป็นต้น ที่เหลืออีก 5 ระบบเป็นการบันทึกปีละครั้งเช่น การตรวจสุขภาพเด็ก ป.1-6 การคัดกรองมะเร็งเต้านมในสตรีอายุ 30-70 ปี เป็นต้น และยังมีการยกเลิกระบบการบันทึกข้อมูลที่ไม่จําเป็นไปแล้วถึง 14 ระบบ
นายแพทย์โอภาสกล่าวต่อว่า จากการประเมินความพึงพอใจของประชาชนในการรับบริการหลังปรับเป็น Smart รพ.สต. ที่เปลี่ยนการบันทึกข้อมูลจากกระดาษมาเป็นระบบดิจิทัล พบว่า มีคะแนนเฉลี่ยเพิ่มขึ้นในทุกด้านทั้งการดูแลต่อเนื่อง การเยี่ยมบ้าน การให้ความรู้ การนัดรับบริการ การบริการทุกเวลา การติดตามผลการรักษา และภาพลักษณ์ทันสมัย ทั้งนี้ ในปีงบประมาณ 2566 จะมีการกําหนดรายการข้อมูลและจัดทําเป็นมาตรฐานข้อมูลตามระบบสากล เพื่อให้การพัฒนาระบบสารสนเทศของโรงพยาบาลในอนาคตมีความครบถ้วนสมบูรณ์ มีทิศทางเดียวกันและสามารถส่งข้อมูลถึงกันได้อย่างมีประสิทธิภาพยิ่งขึ้น
********************************* 11 พฤศจิกายน 2565
รัฐบาลไทย-ข่าวทำเนียบรัฐบาล-กรมบัญชีกลางอนุมัติยกเว้นหรือผ่อนผันการไม่ปฏิบัติตามระเบียบกระทรวงการคลังฯ กรณีหน่วยงานของรัฐดำเนินการจัดซื้อจัดจ้างตรงกับวันหยุดราชการ กรณีพิเศษ
วันศุกร์ที่ 11 พฤศจิกายน 2565
กรมบัญชีกลางอนุมัติยกเว้นหรือผ่อนผันการไม่ปฏิบัติตามระเบียบกระทรวงการคลังฯ กรณีหน่วยงานของรัฐดําเนินการจัดซื้อจัดจ้างตรงกับวันหยุดราชการ กรณีพิเศษ
กรมบัญชีกลางอนุมัติยกเว้นหรือผ่อนผันการไม่ปฏิบัติตามระเบียบกระทรวงการคลังฯ กรณีหน่วยงานของรัฐดําเนินการจัดซื้อจัดจ้างตรงกับวันหยุดราชการ กรณีพิเศษ (16-18 พ.ย. 65) ในพื้นที่เขตกรุงเทพมหานคร จังหวัดนนทบุรี และจังหวัดสมุทรปราการ
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตามที่คณะรัฐมนตรีมีมติให้วันที่ 16 -18 พฤศจิกายน 2565 เป็นวันหยุดราชการ เป็นกรณีพิเศษ เฉพาะในพื้นที่เขตกรุงเทพมหานคร จังหวัดนนทบุรี และจังหวัดสมุทรปราการ เนื่องจากมีการจัดประชุมผู้นําเขตเศรษฐกิจพิเศษเอเปค ครั้งที่ 29 และการประชุมที่เกี่ยวข้อง ส่งผลให้การจัดซื้อจัดจ้างของหน่วยงานของรัฐที่ดําเนินการตรงกับช่วงวันหยุดราชการดังกล่าวไม่เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) พิจารณาแล้วเห็นว่า เพื่อให้การจัดซื้อจัดจ้างของหน่วยงานของรัฐเป็นไปด้วยความถูกต้อง จึงอนุมัติยกเว้นหรือผ่อนผันการไม่ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ในกรณีที่หน่วยงานของรัฐได้ทําการจัดซื้อจัดจ้างโดยกําหนดวันดําเนินการในขั้นตอนต่าง ๆ เป็นวันทําการถูกต้องตามระเบียบฯ แล้ว อาทิ การกําหนดวันเวลา การเสนอราคาโดยวิธีตลาดอิเล็กทรอนิกส์ (e-market) และวิธีประกวดราคาอิเล็กทรอนิกส์ (e-bidding) การกําหนดวันให้ผู้ยื่นข้อเสนอนําตัวอย่างพัสดุที่เสนอมาแสดงเพื่อทดลอง หรือทดสอบ หรือนําเสนองาน การกําหนดวันนําร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์เผยแพร่เพื่อรับฟังความคิดเห็นจากผู้ประกอบการ การเผยแพร่ประกาศและเอกสารซื้อหรือจ้างด้วยวิธีประกวดราคาอิเล็กทรอนิกส์ การกําหนดระยะเวลาชี้แจงรายละเอียด การกําหนดวันเผยแพร่ประกาศและเอกสารซื้อหรือจ้างโดยวิธีประกวดราคานานาชาติ การกําหนดวันเวลาการยื่นข้อเสนอและเปิดซองข้อเสนอโดยวิธีสอบราคา เป็นต้น
“สําหรับกรณีที่หน่วยงานของรัฐดําเนินการโดยวิธีคัดเลือกหรือวิธีเฉพาะเจาะจง ให้หน่วยงานของรัฐจัดทําหนังสือแจ้งเลื่อน วัน เวลา และสถานที่เสนอราคา ตามระเบียบฯ ออกไปก่อนถึงกําหนดวันเสนอราคา ทั้งนี้ เพื่อให้หน่วยงานของรัฐสามารถปฏิบัติงานด้านการจัดซื้อจัดจ้างในช่วงวันดังกล่าวได้อย่างสะดวก ถูกต้อง รวดเร็ว คล่องตัว และมีประสิทธิภาพ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ข่าวดี! กรุงเทพฯ คว้ารางวัล Most Improved Award 2022 พัฒนาอุตสาหกรรมไมซ์และท่องเที่ยวอย่างก้าวกระโดด
วันศุกร์ที่ 11 พฤศจิกายน 2565
ข่าวดี! กรุงเทพฯ คว้ารางวัล Most Improved Award 2022 พัฒนาอุตสาหกรรมไมซ์และท่องเที่ยวอย่างก้าวกระโดด
.....
อีกหนึ่งข่าวดีสําหรับประเทศไทย เมื่อกรุงเทพมหานคร ได้รับรางวัลในฐานะเมืองที่มีคะแนนปรับปรุงการพัฒนาอย่างยั่งยืนในอุตสาหกรรมไมซ์และท่องเที่ยวเพิ่มขึ้นอย่างก้าวกระโดดเพิ่มจากปีก่อนหน้ามากที่สุด (73.66%) จาก Global Destination Sustainability Index (GDS-Index) ในหมวด Most Improved Award 2022
.
โดยมีการประกาศผลภายในงาน ICCA Annual Congress 2022 ซึ่งเป็นงานประชุมประจําปีของสมาคมอุตสาหกรรมการประชุมนานาชาติหรือ International Congress and Convention Association ที่จัดขึ้นเมื่อวันที่ 9 พ.ย. 65 ณ เมืองคราโคว ประเทศโปแลนด์
.
ในปีนี้ มีเมือง 66 เมืองเข้าร่วมแสดงผลงาน แต่มีเพียง 30 เมือง รวมทั้งกรุงเทพฯ ได้รับเลือกเป็นเมืองที่มีผลงานระดับ Top 30 และมีเพียง 1 เมืองที่ได้รับรางวัลในแต่ละหมวด ประกอบด้วย Innovation Award, Leadership Award, และ Most Improved Award ที่กรุงเทพฯ ได้รับรางวัล แสดงให้เห็นว่าอุตสาหกรรมไมซ์ของไทยมีความโดดเด่น และได้รับความนิยมอย่างสูงในด้านการประชุมและท่องเที่ยว
.
อ้างอิงจากhttps://www.gds.earth/awards/
#ไทยคู่ฟ้า#สื่อสารรัฐบาลไทย
-------------------